Predkladacia správa

Materiál „Úhrada DPH konečným prijímateľom – mestám Nitra a Komárno v rámci programu ISPA“ sa predkladá ako iniciatívny návrh, na základe požiadaviek mestských úradov.

Predmetom predkladaného materiálu je schválenie úhrady DPH za obdobie 1.5.2004 – 31.12.2005 mestám Nitra a Komárno, v zmysle ich žiadosti, z dôvodu skončenia platnosti vyhlášky MF SR č. 94/1996 Z.z. (k 30.4.2004), na základe ktorej boli v rámci realizácie projektov ISPA/KF konečným prijímateľom preplácané finančné prostriedky na úhradu DPH.

Predložený materiál predstavuje návrh na schválenie preplatenia DPH mestu Komárno a mestu Nitra ako dotáciu obci. Dotácie obciam sa poskytujú podľa Výnosu MF SR z 9. decembra 2005 č. 26825/2005-441 o poskytovaní dotácií v pôsobnosti MF SR (§3 „Dotácia na osobitné účely“). Pridelenie dotácie obci je v kompetencii ministra financií, ale je podmienené schválením vlády SR.